Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 20. ožujka 2011.

11(66)2011.

Evanđelje Mt 17,1-19
Lice mu zasja kao sunce.
Čitanje svetog Evanđelja po Mateju
U ono vrijeme:Isus uze sa sobom Petra, Jakova i Ivana, brata njegova, te ih povede na goru visoku, u osamu, i preobrazi se pred njima. I zasja mu lice kao sunce, a haljine mu postadoše bijele kao svjetlost. I gle: ukazaše im se Mojsije i Ilija te razgovarahu s njime. A Petar prihvati i reče Isusu: »Gospodine, dobro nam je ovdje biti. Ako hoćeš, načinit ću ovdje tri sjenice, tebi jednu, Mojsiju jednu i Iliji jednu.«
Dok je on još govorio, gle, svijetao ih oblak zasjeni, a glas iz oblaka govoraše: »Ovo je Sin moj ljubljeni! U njemu mi sva milina! Slušajte ga!«
Čuvši glas, učenici padoše licem na zemlju i silno se prestrašiše. Pristupi k njima Isus, dotakne ih i reče: »Ustanite, ne bojte se!« Podigoše oči, ali ne vidješe nikoga doli Isusa sama.
Dok su silazili s gore, zapovjedi im Isus: »Nikomu ne kazujte viđenje dok Sin Čovječji od mrtvih ne uskrsne.«
Riječ Gospodnja.

Meditacija:
Rasti u meni
odsijevaj u meni.
prosvijetli me,
vječno svjetlo, slatko svjetlo duše.
Zazvuči u meni jednoznačno.
Riječi Oca, Riječi ljubavi, Isuse.
Rekao si da si nam objavio
sve što si čuo od Oca.
Tvoja riječ je istina...
Ti si moj, ti Riječi nad svim ljudskim riječima,
ti Svjetlo pred kojim su sva zemaljska svjetla samo tama.
Ti mi sam trebaš svijetliti, ti sam mi govoriti.
Sve što već znam ili trebam naučiti,
treba mi služiti samo kao putokaz prema tebi....
Edgar Hahn

KRISTOVO I NAŠE PREOBRAŽENJE (Mt 17, 1-9)
Dobro nam je ovdje ostati! Ostanimo ovdje! Ušančimo se! I takav stav obično čovjeka vodi polaganom umiranju. A Krist poziva: idemo dalje! Takva je bila Petrova reakcija u ugodnom događaju. Ostati na mjestu. Dok je Isusov poziv da se mora ići dalje tamo gdje se odvija život sa svim svojim paradoksima. Isus nije zato da se ostane na vizijama i čudesima. Ovim nam se nameće pitanje početka promjena svijeta.
Svijet ostaje trajno isti. Zar nemamo iskustvo iz svojih obitelji, prijateljstva, raznih drugih zajedničarenja. Uvijek čekamo od drugoga da bude taj koji prihvaća promjenu po našem savjetu, ali se sami ne mijenjamo. Na koncu se pokaže da se ne mijenjaju niti naši bliži niti mi. Trajno se trebamo mijenjati i obraćati. Teško onome koji se ne mijenja u sebi. Neki misle da su dobri jer se ne mijenjaju. A ipak i Isus se preobrazio i otvorio novi svijet. Čovjek se treba dva puta roditi. Prvi put bez vlastite svijesti, drugi put samo sa sviješću i u slobodi. Dok su ljudi mlađi po sebi rastu i time se mijenjaju, ali kad dođu u "zrelu" dob neki se zatvore i prestanu rasti.
Zapravo tada se počinje njihova životna krivulja spuštati. Ili se prihvaća rast i mijenjanje ili umiranje. Kad čovjek prestane rasti tada zapada u prvu zrelu krizu. To je kriza srednje dobi. Tada se doživljava svijet na jedan statična i nepromjenjiv način. Neki tada gube nadu u bolje, i ako nadvladaju krizu otvara im se novi život i nova nadanja. Ovo je vrijeme kada treba sebe prihvatiti odgovorno. Opasnost je da se izgubi "nada" u drugačijost. Bilo u samoga sebe bilo u drugoga. zato ne bi trebali nikada reći da nekoga potpuno poznamo ili da mu se "boljem" ne nadamo. Tada se događa smrt u braku ili prijateljstvu, u odnosima roditelja i djece.
Drugom se uvijek treba nadati, u drugoga vjerovati da može biti drukčiji i plemenitiji. Isto takav odnos treba imati i prema sebi. Kršćanstvo je po svojem životu poziv da se uvijek ide naprijed, da se uvijek mijenja. Mijenjanje ne znači nijekanje prošlosti i svoje tradicije, nego otvaranje i novo rađanje. Zato je konzervativizam nešto što nije u skladu s Objavom i s Isusovim ulaskom u ljudsku povijest. Isus dolazi u ljudski rod da ga preporodi. Da Stari čovjek postane Novi.
O rađanju Novog čovjeka i umiranju Starog isto govori Pavao i Augustin. Mi smo ljudi prema kršćanskom poimanju čovjeka bića putnici. Trajno smo u na putovanju prema obećanoj zemlji. Nigdje se ne zalijepiti i nigdje ne razapeti vječni šator. Samo je Bog definitivno mjesto. Od Boga smo proizišli i dok se u njega ne vratimo bit ćemo putnici. (Nemirno je naše srce dok u tebi Gospodine ne počine - Augustin). U ime kršćanskog i vjerskog poziva nikada ne treba "kapitulirati" niti stati u svojem razvoju. Nema ni jedne situacije koja bi nas "zapečatila" pred budućnošću. Za budućnost, za novog čovjeka, treba se boriti.
Uporni i otvoreni dosežu svoju puninu i cilj. Mi smo ljudi odgovorni za našu i svjetsku budućnost. Isus i Bog je u svim našim pothvatima zajedno s nama. Kao što je Bog obećao Mojsiju da će biti s njime i da vodi svoj narod naprijed, tako sada na osobnom planu Isus ostaje s nama na našemu životnom putu. Svaki onaj koji prihvaća i usvaja ljubav kao princip svojeg življenja Isus je sigurno s njime da ga pomogne i da ga kuraži pred budućnošću.
Bog nas sve proglašava svojim sinovima i kćerima. Prije njega samo su nekima pridavali da su Božji, a s Isusom svi su ljudi proglašeni Božjim i svi su pozvani na zajedništvo s Bogom. Više nema razlike ni između muška i ženska, između nacija, kultura, rasa... Svi su ljudi Božji. Tako je Isus poslije svojega preobraženja postao vođa čovječanstva koje ide kroz pustinju prema svojoj obećanoj zemlji. Ipak svatko će trebati proći svoju probu. Prošao ju je i Isus.
Dapače kroz kušnju, koju nitko ne voli, svatko se pročišćava. Preskočit ju je nemoguće. Pa ni čudesno. Neka nam Bog dadne svojega Duha da nas preporodi i od starog Adama postanemo novi Adam (Krist).
Marjan Jurčević

2. korizmena nedjelja godine A (Mt 17,1-9)
Popričesna meditacija
Gospodine, povedi i mene na vrlo visoku goru, što više i dalje od ovozemnih zabrinutosti.
Uvedi me, Gospodine, u svjetlo svoga lica jer mnogo je tame u meni i oko mene; treba mi novo prosvjetljenje, nova snaga, nova bjelina da bih mogao živjeti.
Ti si došao u ovu našu dolinu da nas povedeš na visoku goru odakle se mogu vidjeti prave dimenzije života. Došao si dati smisao svemu što izgleda teško, besmisleno i mračno.
Slušat ću te, Gospodine, i kada krenem s Tobom ponovno iz visine u nizinu, u svakodnevni život, u iste brige. Želim s Tobom sići u svoju obitelj, na posao, na ulicu, u urede gdje se čovjeka katkada ne shvaća kao osobu.
Gospodine Isuse Kriste, želim s Tobom poći u svoj svakodnevni život i otkriti da u Tebi i po Tebi sve postaje svjetlo i preobraženo. Priredio: Dario Miletić

Pozivamo Vas dragi vjernici iz Zadra, koji ste poznavali fra Ivu Peran na hodočašće u Kaštel Stari: 27. III. 2011.
Polazak sa Starog kolodvora u 7.30 sati. Cijena 50 kn.
Prijave u našoj sakristiji ili Župi Srca Isusova na Voštarnici do popunjenja mjesta u autobusu.

SVEČANOST OTVORENJA POSTUPKA ZA PROGLAŠENJE BLAŽENIM SLUGE BOŽJEGA
FRA IVANA PERANA
* Svečanost će se slaviti u Kaštel Starom, u crkvi
Gospe od Ružarija, u nedjelju, 27. ožujka 2011.
s početkom u 11 sati
* Misno slavlje i otvorenje Postupka predvodi:
mons. Marin Barišić, nadbiskup splitski
* Uz pjevački zbor župe Kaštel Starog, u svečanosti
sudjeluju: klapa 'Sveti Juraj' HRM i zbor Župe 'Sv. Trojstva' iz Punta
Poziv upućuje: Vicepostulatura, Franjevački samostan, Poljudsko šetalište 2 – 21000 SPLIT
Odgovara: fra Bernardin Škunca, vicepostulator – 2011.

SATNICA * OBAVIJESTI * SATNICA * OBAVIJESTI * SATNICA
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 20. III. II. KORIZMENA, Pačista KRIŽNI PUT u 18,30 sati
Ponedjeljak: 21. III: Serapio, Vesna - Kateheza za odrasle u 19,45 h
Utorak 22. III. Oktavije, Lea - 2. od 13. utoraka sv. Anti - molitva. - Kateheza za mlade u 20 sati
Srijeda 23. III. Oton, Turibije Mongrovejski
Četvrtak 24. III. Latin, Flavije
Petak 25. III. BLAGOVIJEST—Navještenje G. KRIŽNI PUT u 18,30 sati
Subota 26. III Montan Goran
Nedjelja 27. III. III. KORIZMENA, Bezimena KRIŽNI PUT u 18,30 sati
Iiduće NEDJELJE SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

OBNOVA PODA U CRKVI SV. FRANE
20. ožujka 2011. Demontirane su stepenice i izravnan je prostor u Svetištu. Postavljene dovodne cijevi i razdjeljnik u za to predviđen prostor do sakristije. Ovog tjedna predviđeno je polaganje kamena i cijevi za podno grijanje.
Radovi za sada idu i trajati će sve do Uskrsa. Kroz ovo vrijeme misa će biti u jutarnjim satima u kapelici sv. Ante, a večernja i mise nedjeljom u samostanskoj blagovaonici, koju grijemo.
Ovoga tjedna smo primili 1900 KN. Hvala. Svaki Vaš dar je dobrodošao i unaprijed Vam zahvaljujemo.
Za sve koji žele uplatiti novac na žiro račun mogu preuzeti uplatnicu u sakristiji.
Vi možete svoje priloge uplatiti za grijanje u sakristiji ili preko žiro računa:
Samostan sv. Frane u Zadru Hypo Alpe-Adria Bank d. d., Zagreb:
2500009-1101027824 s naznakom da je to za crkvu i samostan
sv. Frane u Zadru.

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)